**Municipiul Tîrgu Mureş** (nu produce efecte juridice)

**Administraţia Serelor, Parcurilor şi Zonelor Verzi**

Primar,

**Nr. 1.193/26.06.2018** dr. Dorin Florea

**EXPUNERE DE MOTIVE**

**privind aprobarea Bugetului de venituri şi cheltuieli referitor la volumul masei lemnoase ce urmează a fi recoltată în anul 2018, precum şi lucrările necesare a fi executate în fondul forestier proprietate a Municipiului Tîrgu Mureş**

Având in vedere Legea nr.46/2008- Codul silvic cu modificările si completările ulterioare, prevederile amenajamentului silvic pe anul 2017, a contractului de administrare nr. 30782 din 22.05.2018 privind suprafaţa de fond forestier aparţinând Municipiului Târgu Mureș s-a prezentat de către Ocolul Silvic Tg.Mureș, în baza adreselor nr. 312/27.12.2017 și627/24.05.2018 următoarele:

* proiecţia bugetului de venituri şi cheltuieli pentru anul 2018
* devizul pe categorii de lucrări necesare a fi executate
* situaţia lucrărilor de protecţie pe anul 2018

Avand în vedere prevederile H.G. 617/2016 pentru aprobarea regulamentului de valorificare a masei lemnoase din fondul forestier proprietate publică şi în concordanță cu respectarea prevederilor din Decizia 535 din 25.10.2017 a Regiei Nationale a Padurilor, care aprobă lista cuprinzând nivelul prețurilor de referintă pe specii, pe grade de accesibilitate si pe sortimente, masa lemnoasă aflată în proprietate publică a statului român precum și cea aflată în proprietate publică a UAT-urilor, se supune prețului de vânzare fundamentat în baza acestor acte normative, de catre ocoalele silvice ale Regiei Nationale a Padurilor,

In baza amenajamentului silvic pe anul 2017 posibilitatea de tăiere din cadrul fondului forestier aparținător Municipiului Tîrgu Mures este de 1668 metri cubi. În baza APV-urilor cu nr.6945,6946,6947,6948,6986,6988,6905,6906,6907,6908,6909,6982,6952. și a devizelor pe categorii de lucrări pe fiecare partidă şi tip de tăiere s-a calculat un **preţ mediu** de vânzare a masei lemnoase pe picior, precum și în regim de prestări servicii

**DIRECTOR,**

**SAVA MIHAI**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU- MUREŞ**

**(nu produce efecte juridice) \***

**PRIMAR**

**dr.Dorin Florea**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2018**

**privind aprobarea bugetului de venituri şi cheltuieli referitor la volumul masei lemnoase ce urmează a fi recoltată în anul 2018, precum şi lucrările necesare a fi executate în fondul forestier proprietate a Municipiului Tîrgu-Mureş**

**Consiliul Local al Municipiului Tîrgu Mureş, întrunit în şedinţă ordinară de lucru,**

Văzând Expunerea de motive nr. 1.193/26.06.2018, privind aprobarea bugetului de venituri şi cheltuieli referitor la masa lemnoasă ce urmează a fi recoltată în anul 2018, precum și lucrările necesare a fi executate în fondul forestier proprietate a Municipiului Tîrgu-Mureş prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic de administrare a fondului forestier naţional, republicată, cu modificările şi completările ulterioare, pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, a H.G. 617/2016 pentru aprobarea regulamentului de valorificare a masei lemnoase din fondul forestier proprietate publică, precum şi a regulamentului de aplicare a Ordonanţei de Urgenţă a Guvernului nr. 139/2005 privind administrarea pădurilor din România.În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă prețurile conform APV-urilor și a devizelor pe categorii de lucrări transmise de către O.S.Tg.Mureș prin adresele 312/e din 21.12.2017 și 627 din 24.05.2018 conform anexei 1 care face parte integrantă din prezenta hotărâre.

Art. 2. Se aprobă bugetul de venituri şi cheltuieli referitor la masa lemnoasă ce urmează a fi recoltată în anul 2018, precum şi lucrările necesare a fi executate în fondul forestier proprietate a Municipiului Tîrgu-Mureş, conform anexei 2, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi.

**Art. 4.** În conformitate cu prevederile art. 19 alin. 1. Lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p.Secretarul Municipiului Tîrgu-Mureș**

**Director Executiv D.J.C.A.A.P.L.**

**CĂTANĂ DIANORA-MONICA**